***ПРОЕКТ НА ДОГОВОР***

Днес, ……………… г. в гр. Карнобат, област Бургас, между:

**ОБЩИНА КАРНОБАТ**, с адрес в гр. Карнобат, бул. „България” № 12, ДДС ид. № .............................. и ид. № по БУЛСТАТ …………………….., представлявана от …………………….. Кмет на Община Карнобат и ………………………………. – главен счетоводител, от една страна, наричана по-долу за краткост **ВЪЗЛОЖИТЕЛ**

и

…………………...........………………………………………, със седалище и адрес на управление …………………....…...............………………….…………....................., с ЕИК ….............……….............…., представлявано от .......................................................… в качеството му на .........................................................., наричан по-долу за краткост **ИЗПЪЛНИТЕЛ**, от друга страна, на основание чл. 101е, ал. 1 от ЗОП и проведена процедура по чл. 14, ал. 4, т. 1 от ЗОП с предмет: **„Ремонт на тротоарни настилки в гр. Карнобат през 2016 г.”**,се сключи настоящият договор за следното:

**І.ПРЕДМЕТ НА ДОГОВОРА**

**Чл.1.1.ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълни обект: **„Ремонт на тротоарни настилки в гр. Карнобат през 2016 г.”,** в съответствие с изискванията на Закона за устройство на територията /ЗУТ/ и свързаните с него подзаконови нормативни актове.

**Чл.1.2.**С подписването на договора **ИЗПЪЛНИТЕЛЯТ** декларира, че е запознат с всички клаузи на договора и приложенията към него, изразява съгласие с тях и се задължава да изпълнява всички произтичащи от тях задължения.

**Чл.1.3.** Настоящият договор влиза в сила, считано от датата на подписването му.

**ІІ.СРОК И МЯСТО НА ИЗПЪЛНЕНИЕ НА ДОГОВОРА**

**Чл.2.1.** Срокът за изпълнение на договора е **до ……………………**, считано от датата на подписване на договора.

 **Чл.2.2.** Място на изпълнение по смисъла на договора са тротоарни настилки по улици на територията на град Карнобат.

**III. ЦЕНА и СХЕМА НА ПЛАЩАНЕ**

**Чл.3.1.** За финансиране на строителните и монтажни работи **ВЪЗЛОЖИТЕЛЯТ** използва собствени средства.

**Чл.3.2. Схема на плащане**:

**Авансово плащане:** не се предвижда.

**Междинно плащане:** предвижда се извършване на две междинни плащания, всяко от които в размер до 30 (тридесет) % от прогнозната стойност на поръчката. Плащанията се извършват в срок до 20 (двадесет) дни след подписан констативен протокол за действително извършени СМР и представяне на фактура от Изпълнителя.

**Окончателно плащане:** плащането ще се извърши в срок до 20 (двадесет) дни след подписването на констативен протокол за действително извършени СМР, представяне на фактура от Изпълнителя и двустранен приемно-предавателен протокол за приемане на извършените СМР.

**Чл.3.3.**Фактурите за извършване на плащания се изготвят на български език, в съответствие със Закона за счетоводството и Указания на Министерство на финансите с изх. № 91-00-502/27.08.2007 г. относно третиране на ДДС, и следва да съдържат следната задължителна информация:

 Получател: община Карнобат

 Адрес: гр. Карнобат, бул. „България” № 12

 ЕИК: ……………….

 ЕИК по ЗДДС: ............................

 Получил фактурата:

 Номер на документа, дата, място

 **Чл.3.4.**Всички разходооправдателни документипо договора-фактури и/или други документи с еквивалентна доказателствена стойност трябва да са издадени в лева.

 **Чл.3.5.**Всички плащания по договора ще се извършват в български лева.

 **Чл.3.6**.Единичните цени предложени от **ИЗПЪЛНИТЕЛЯ** в Ценовото предложение, което е неразделна част от договора, са окончателни и не могат да бъдат завишавани до пълното изпълнение на договора.

 **Чл.3.7.**Окончателното плащане по договора за обществена поръчка, за който има сключени договори за подизпълнение, възложителят ще извърши след като получи от изпълнителя доказателства, че е заплатил на подизпълнителите всички работи.

 **Чл.3.8.** Плащанията ще бъдат извършвани по банковата сметка на **ИЗПЪЛНИТЕЛЯ**:.....................................................................................................................

……………………………………………………………………………………………..……

**ІV.КАЧЕСТВО**

 **Чл.4.1.** При извършване на строителните и монтажни работи **ИЗПЪЛНИТЕЛЯТ** прилага въведените от него системи за осигуряване на качеството.

 **Чл.4.2. ИЗПЪЛНИТЕЛЯТ** доказва качеството на влаганите материали с декларация за съответствието на строителния продукт и с указания за прилагане на български език, съставени от производителя или от неговия упълномощен представител, съгласно Закона за техническите изисквания към продуктите.

 **Чл.4.3. ИЗПЪЛНИТЕЛЯТ** е длъжен да указва произхода на основните строителни материали, които ще бъдат използвани при и във връзка с изпълнение на обекта и които ще бъдат придобити от **Възложителя** вследствие на настоящия договор.

 **Чл.4.4.** Всеки констативен протокол за установяване на действително извършени работи се придружава от необходимите сертификати за качество и произход на вложените материали.

 **Чл.4.5.** Сертификатът за произход трябва да бъде издаден от компетентните органи на страната на произхода на стоките/материалите, или доставчика и трябва да съответства на международните споразумения, по които тази държава е страна, или на съответното законодателство на Общността, ако държавата е членка на ЕС.

 **Чл.4.6.** Относно качеството на изпълнение на отделните видове строителни и монтажни работи се прилага действащата към момента на извършването им нормативната база.

V. НЕКАЧЕСТВЕНИ СТРОИТЕЛНИ И МОНТАЖНИ РАБОТИ

**Чл. 5.1.** Некачествени са работите, които не отговарят на изискванията, указани в Техническите изисквания, Инструкциите на Производителя, ПИПСМР или действащи нормативни документи. При несъответствие в изискванията, предимство имат изискванията за завишено качество.

**Чл. 5.2.** **ИЗПЪЛНИТЕЛЯТ** се задължава да извършва за своя сметка всички работи по отстраняване на виновно допуснати грешки, недостатъци и други, констатирани от **ВЪЗЛОЖИТЕЛЯ**, както и всички появили се скрити дефекти през гаранционния срок, дължащи се на некачествено изпълнение на договорените видове работи.

**Чл.5.3.**Некачествено извършени строителни и монтажни работи не се заплащат от **ВЪЗЛОЖИТЕЛЯ**, поправят се или се разрушават за сметка на **ИЗПЪЛНИТЕЛЯ**.

**Чл.5.4.**По изключение при окончателното приемане на работите, **ВЪЗЛОЖИТЕЛЯ** има право да приеме неотстранени и/или неотстраними дефекти, които не засягат безопасността на строежа, при намаление на цената.

**Чл.5.5.**Стойността на намалението се предлага от комисията, установяваща степента на използваемост на обекта, състояща се от **ВЪЗЛОЖИТЕЛЯ** и **ИЗПЪЛНИТЕЛЯ**, или определени от тях лица и се одобрява от **ВЪЗЛОЖИТЕЛЯ.**

**VІ. УСЛОВИЯ НА строителството**

 **Чл.6.1.**При изпълнение на СМР, **изпълнителят** следва да спазва предвидените мерки по техника на безопасност за предвидените строителни и монтажни работи.

 **Чл.6.2.** При изпълнението на обекта **изпълнителят** трябва да спазва всички мерки по охрана и осигуряване на безопасни условия на труд, както и всички други действащи нормативни актове, приложими при изпълнение предмета на договора.

 **Чл.6.3.** Изпълнението на СМР трябва да бъде съобразено с предвидените от **ИЗПЪЛНИТЕЛЯ** мерки за опазване на околната среда, като задължително депонирането на строителните отпадъци да става на общинското депо за отпадъци, след разрешение издадено по реда на действащата Наредба на Общински съвет-Карнобат.

 **Чл.6.4.**След приключване изпълнението на строителните и монтажни работи, **Изпълнителят** трябва да премахне от строителната площадка всякаква оставаща строителна механизация, излишни материали, останки, отпадъци и временно строителство.

**VІІ.ПРАВА И ЗАДЪЛЖЕНИЯ НА ИЗПЪЛНИТЕЛЯ**

 **Чл.7.1.** **ИЗПЪЛНИТЕЛЯТ** е длъжен да извърши всички работи точно и съгласно определените в договора и приложенията към него срокове и условия, както и в съответствие с всички действащи в Република България нормативни актове.

 **Чл.7.2.** **ИЗПЪЛНИТЕЛЯТ** е длъжен да съгласува всички промени наложили се по време на строителството с **ВЪЗЛОЖИТЕЛЯ**.

**Чл.7.3.** **ИЗПЪЛНИТЕЛЯТ** отговаря за обекта от стартиране на строителните и монтажни работи до предаването на обекта.

 **Чл.7.4.** **ИЗПЪЛНИТЕЛЯТ** е длъжен да следи и докладва своевременно на **ВЪЗЛОЖИТЕЛЯ** за всички възникнали нередности, препятстващи изпълнението на договора, както и за предприетите от него мерки за тяхното ограничаване, преодоляване и отстраняване.

 **Чл.7.5.ИЗПЪЛНИТЕЛЯТ** отстранява за своя сметка всички некачествено изпълнени СМР, забелязани по време на строителството и дефекти, констатирани в гаранционните срокове.

**Чл.7.6.ИЗПЪЛНИТЕЛЯТ** е длъжен да заплати всички глоби или други санкции, наложени на **ВЪЗЛОЖИТЕЛЯ** въз връзка с този договор, както и всички обезщетения към трети лица и организации, в случай че такива бъдат наложени от страна на компетентни държавни или общински органи по негова вина.

 **Чл.7.7.ИЗПЪЛНИТЕЛЯТ** е длъжен да осигури всички разрешителни, касаещи неговия работен екип, както и използваните от него материали, машини и съоръжения, като представи копие от тях на **ВЪЗЛОЖИТЕЛЯ** за одобрение и корекции в случай на писмено искане от страна на последния.

 **Чл.7.8. ИЗПЪЛНИТЕЛЯТ** е длъжен да осигури необходимия управленски и технически персонал за този обект**.**

**Чл.7.9. ИЗПЪЛНИТЕЛЯТ** е длъжен да уведомява във възможно най-кратък срок **ВЪЗЛОЖИТЕЛЯ** за извършени проверки и/или посещения на обекта от държавни и/или общински оторизирани органи.

**Чл.7.10.ИЗПЪЛНИТЕЛЯТ** се задължава да достави необходимите материали и заготовки франко обекта, при спазване на стандартите и условията за тяхното транспортиране. Материали, изделия, строителни елементи и конструкции, за които няма разрешения за производството им, се влагат в строителството, ако отговарят на международните стандарти и само след предварително писмено съгласуване с **ВЪЗЛОЖИТЕЛЯ** чрез неговия представител и компетентните органи (ако е приложимо).

 **Чл.7.11.ИЗПЪЛНИТЕЛЯТ** носи пълна отговорност за евентуални трудови злополуки на екипа си при изпълнението на работите, предмет на този договор.

 **Чл.7.12.ИЗПЪЛНИТЕЛЯТ** няма право да възлага на друго юридическо или физическо лице, извън изрично посочените в офертата му, изпълнението на работите или на част от тях без писмено разрешение на **ВЪЗЛОЖИТЕЛЯ**. Това разрешение не освобождава **ИЗПЪЛНИТЕЛЯ** от задълженията му по този договор, независимо че друго лице е изпълнило работите.

 **Чл.7.13.ИЗПЪЛНИТЕЛЯТ** няма право да завишава посочените в Ценовото предложение единични цени на СМР до пълното изпълнение предмета на договора.

 **Чл.7.14. ИЗПЪЛНИТЕЛЯТ** има право:

 а)да иска от **Възложителя** съдействие във връзка с изпълнението на СМР, което **ВЪЗЛОЖИТЕЛЯТ** не може да откаже, когато е в границите на неговите правомощия и компетентност;

 б) да иска от **Възложителя** приемане на извършените СМР, предмет на поръчката;

 в) да иска възнаграждение за изпълнените качествено и в срок СМР по реда на посочената в раздел ІІІ „Схема на плащане”.

 **Чл.7.15.ИЗПЪЛНИТЕЛЯТ** определя като лице, отговорно за изпълнението на договора – ………......................………………………………………………………………

**VІІІ.ПРАВА И ЗАДЪЛЖЕНИЯ НА ВЪЗЛОЖИТЕЛЯ**

 **Чл.8.1.ВЪЗЛОЖИТЕЛЯТ** се задължава:

 а)да извърши плащанията по договора по посочената в раздел ІІІ „Схема на плащане” и при съблюдаване на посочените в него срокове;

 б)да оказва съдействие на **ИЗПЪЛНИТЕЛЯ** във връзка с изпълнението на СМР, когато е границите на неговите правомощия и компетентност;

 в) да приеме изпълнените строителни и монтажни работи по реда и при условията на настоящия договор.

 **Чл.8.2.ВЪЗЛОЖИТЕЛЯТ** е длъжен да изпълнява задълженията си по договора с присъщата грижа, ефективност, прозрачност и добросъвестност, в съответствие с добрите практики в съответната област и да изисква същото от **ИЗПЪЛНИТЕЛЯ.**

 **Чл.8.3. ВЪЗЛОЖИТЕЛЯТ** е длъжен преди извършване на плащане към **ИЗПЪЛНИТЕЛЯ** да извърши пълна документална проверка и проверка на мястото на изпълнение на СМР за удостоверяване извършването на заявените за плащане дейности, основаващи се на настоящия договор, всички приложения към него и/или други приложими документи.

 **Чл.8.4. ВЪЗЛОЖИТЕЛЯТ** е длъжен да уведоми **ИЗПЪЛНИТЕЛЯ** за планираните от него проверки на място. Той има право, ако сметне за необходимо да извършва извънредни проверки на място, без да уведомява предварително **ИЗПЪЛНИТЕЛЯ** за това.

 **Чл.8.5. ВЪЗЛОЖИТЕЛЯТ** има право**:**

 а) да оказва текущ контрол при изпълнение на договора, без с това да пречи на оперативната самостоятелност на **ИЗПЪЛНИТЕЛЯ**;

 б) да иска от **Изпълнителя** да изпълни дейностите, предмет на договора без отклонение от уговореното и без недостатъци, в съответствие с нормативните изисквания;

 в) да съблюдава изискванията за качество на извършената работа.

 **Чл.8.6. ВЪЗЛОЖИТЕЛЯТ** определя като лице отговорно за изпълнението на договора - …………………………………………....……………………………….....…......

**ІХ. ПРИЕМАНЕ И ПРЕДАВАНЕ НА РАБОТИТЕ**

**Чл.9.1.**Всички обстоятелства, свързани със строежа, приемане на строителните и монтажни работи, подлежащи на закриване, съставяне на актове за приемане и предаване на строителните и монтажни работи и други, се документират от представителите на страните по договора, съгласно Наредба № 3 от 31.07.2003 год. за съставяне на актове и протоколи по време на строителството.

**Чл.9.2.** Окончателното приемане на работите по договора ще се извърши от комисия с подписване на приемно-предевателен протокол без възражение от страните по договора.

**Чл.9.3. ВЪЗЛОЖИТЕЛЯТ** приема изпълнението на работите, за които **ИЗПЪЛНИТЕЛЯТ** е сключил договор за подизпълнение, в присъствието на **ИЗПЪЛНИТЕЛЯ** и на подизпълнителя.

**Х.ГАРАНЦИОННИ СРОКОВЕ**

 **Чл.10.1.** Гаранционните срокове на изпълнените строителните и монтажни работи, съоръжения и строителни обекти са в съответствие с разпоредбите на Наредба № 2 от 31.07.2003 година за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти на Министъра на регионалното развитие и благоустройството.

 **Чл.10.2.**Гаранционните срокове за изпълнените видове СМР, съгласно техническото предложение на **ИЗПЪЛНИТЕЛЯ** са: ............................................................

…………………………………………………………………………………………………...

**Чл. 10.3.**При констатиране на скрити дефекти в рамките на гаранционните срокове, **Възложителят** уведомява незабавно **Изпълнителя**. В тридневен срок от уведомяването страните се задължават да подпишат протокол за констатираните скрити дефекти.

**Чл.10.4.ИЗПЪЛНИТЕЛЯТ** е длъжен в 5 (пет) дневен срок, считано от датата на подписване на протокола по предходната алинея да започне да отстранява дефекта.

**Чл.10.5.**Ако в рамките на гаранционните срокове се появят скрити дефекти и **ИЗПЪЛНИТЕЛЯТ** откаже да ги отстрани в необходимия срок или не се яви за подписване на протокола, **ВЪЗЛОЖИТЕЛЯТ** има право да покани друг изпълнител за отстраняването им. Заплащането на работите става за сметка на предоставената по този договор гаранция за добро изпълнение.

**Чл.10.6.Изпълнителят** прехвърля на **Възложителя** безвъзмездно всички права по гаранции, превишаващи по срокове гаранциите по предходните текстове, получени от неговите подизпълнители, доставчици или производители във връзка с изпълнение предмета на договора.

**Чл.10.7.**Гаранционният срок започва да тече след подписване на приемно-предавателен протокол.

**Чл.10.8.ИзпълнителяТ** отстранява констатираните в сроковете по чл.10.2 недостатъци за своя сметка.

**ХІ. ГАРАНЦИЯ ЗА ИЗПЪЛНЕНИЕ**

**Чл.11.1.**При подписване на договора **ИЗПЪЛНИТЕЛЯТ** представя гаранция за изпълнение на задълженията си по него в размер на 5 (пет) % от стойността на поръчката, без включен ДДС. Гаранцията се предоставя под формата на депозирана парична сума по банковата сметка на **ВЪЗЛОЖИТЕЛЯ** или като безусловна и неотменима банкова гаранция, ***със срок на валидност един месец след изтичане срока на изпълнение на договора***.

 **Чл.11.2.** Гаранцията се освобождава в срок до 30 (тридесет) дни след подписване на приемно-предавателен протокол без възражение от страните.

 **Чл.11.3.**Гаранцията за добро изпълнение покрива щети, причинени от **ИЗПЪЛНИТЕЛЯ**, както и: поправяне на некачествено изпълнени работи от **Възложителя** или наето от него трето лице – **Изпълнител**; заплащане на глоби, санкции и други наложени на **Възложителя** по вина на **Изпълнителя**; заплащане на доставки във връзка с изпълнението на договора, които **Изпълнителят** не е заплатил своевременно; плащане на неплатени застрахователни премии; за изпълнение на предписана и неизпълнена от **Изпълнителя** мярка за здравословни и безопасни условия на труд и др.

**Чл.11.4.**В случай на удължаване срока за изпълнение на договора, **Изпълнителят** се задължава гаранцията за добро изпълнение да покрива и този допълнителен срок.

**ХІІ. ЗАСТРАХОВКИ**

**Чл.12.1**.**ИЗПЪЛНИТЕЛЯТ** се задължава при подписване на договора да представи застрахователен договор за вреди, причинени на други участници в строителния процес и /или на трети лица, вследствие на неправомерни действия или бездействия при или по повод изпълнение на задълженията му.

**Чл.12.2.** Застраховката по предходната алинея се сключва за срок от 1 (една) година и при необходимост се подновява ежегодно без прекъсване, докато **Изпълнителят** изпълнява строителните и монтажни работи, предмет на договора.

**ХІІІ. ИЗВЪНРЕДНИ ОБСТОЯТЕЛСТВА**

 **Чл.13.1.** **ИЗПЪЛНИТЕЛЯТ** е длъжен да информира незабавно **ВЪЗЛОЖИТЕЛЯ** за възникване на всякакви обстоятелства, които биха могли да попречат или да забавят изпълнението на договора.

 **Чл.13.2.ВЪЗЛОЖИТЕЛЯТ** може да спре временно изпълнението на договора изцяло или отчасти, ако възникнат извънредни обстоятелства, които правят продължаването му прекалено трудно или рисковано.

 **Чл.13.3.**Всяка от страните е длъжна да направи необходимото, за да сведе до минимум срока на спиране на изпълнението и да го възобнови веднага щом обстоятелствата позволят това, като незабавно трябва да уведоми другата страна за тези си действия.

 **Чл.13.4.**Извънредно обстоятелство е всяка непредвидена извънредна ситуация или събитие извън контрола на страните, която пречи на която и да било от тях да изпълнява някое от своите договорни задължения, възникването му не може да се отдаде на умисъл или непредпазливост от тяхна страна (или от страна на техни представители или служители), не е възможно да бъде предвидена при спазване на принципа на добросъвестността и се окаже непреодолима.

 **Чл.13.5.** Дефекти в оборудването или материалите, или закъснения в предоставянето им на разположение, трудови спорове, стачки или финансови затруднения не могат да бъдат използвани за позоваване на извънредна ситуация.

 **Чл.13.6.**Страната, изправена през извънредна ситуация информира другата страна незабавно, като посочва естеството, вероятната продължителност и предвидимите последици от проблема, и предприема всички мерки за свеждане до минимум на евентуалните вреди.

**ХІV.Контрол**

 **Чл.14.1.Изпълнителят** осигурява необходимия вътрешен контрол с цел изпълнение на СМР, съгласно изискванията на **Възложителя** и в съответствие с нормативните изисквания. Контролът се извършва от квалифициран и опитен в дейността персонал.

 **Чл.14.2.**Контролът по изпълнение на СМР се осъществява от **ВЪЗЛОЖИТЕЛЯ** и се отнася до строителните и монтажни работи, предмет на този договор.

**Чл.14.3.ВЪЗЛОЖИТЕЛЯТ** или определени от него физически или юридически лица имат право във всеки момент от изпълнението на договора да извършват проверка относно качеството, количеството, сроковете на изпълнение и техническите параметри, без с това да пречат на оперативната дейност на **ИЗПЪЛНИТЕЛЯ**.

**Чл.14.4.ИЗПЪЛНИТЕЛЯТ** се задължава да предостави на този представител пълната възможност за проверка и измерване на всяка работа, която предстои да бъде покрита или скрита.

**Чл.14.5.ИЗПЪЛНИТЕЛЯТ** се задължава при поискване от страна на **ВЪЗЛОЖИТЕЛЯ** или неговия представител, да осигурява достъп до местата, където се изпълняват договорените СМР или части от тях или се съхраняват материали или строителни елементи.

**Чл.14.6.ИЗПЪЛНИТЕЛЯТ** се задължава, при поискване от страна на **ВЪЗЛОЖИТЕЛЯ**, да осигурява съдействие за изследване, измерване и изпитване на каквито и да било видове работа, качество, тегло или количество на какъвто и да било употребяван материал.

**Чл.14.7. ВЪЗЛОЖИТЕЛЯТ** има право да поръчва изследвания, изпитвания или измервания и извън определените в договора, когато счита това за необходимо. Ако изследването, изпитването или измерването по предходната алинея докажат правомерното използване на материали и/или точното изпълнение на работите, разходите се заплащат от **ВЪЗЛОЖИТЕЛЯ**. В противен случай разходите са за сметка на **ИЗПЪЛНИТЕЛЯ**.

**Чл.14.8.** Ако **ВЪЗЛОЖИТЕЛЯТ** реши въз основа на провежданите проверки, че **ИЗПЪЛНИТЕЛЯ** не изпълнява работите в предложения от него срок, **ИЗПЪЛНИТЕЛЯТ** трябва да предприеме стъпки, необходими за подобряване на напредъка на работите, включително тези изискани от **ВЪЗЛОЖИТЕЛЯ**, без допълнителни разходи за **ВЪЗЛОЖИТЕЛЯ**.

ХV. ОТГОВОРНОСТ НА СТРАНИТЕ ПРИ НЕИЗПЪЛНЕНИЕ

**Чл.15.1.**При изпадане в забава по чл. 2.1 от договора по вина на **ИЗПЪЛНИТЕЛЯ**, последният дължи на **ВЪЗЛОЖИТЕЛЯ** неустойка в размер на 0,1 % (нула цяло и един процента) от стойността на неизпълнението за всеки ден забава, но не повече от 10% (десет) процента от общата стойност на договора.

**Чл.15.2 ВЪЗЛОЖИТЕЛЯТ** не отговаря за щети или понесени повреди от персонала или имуществото на **ИЗПЪЛНИТЕЛЯ** или неговите подизпълнители през време на изпълнение на договора или като последица от него. **ИЗПЪЛНИТЕЛЯТ** не може да иска промяна в стойността на договора или други видове плащания за компенсиране на такава щета или вреда.

**Чл.15.3.ВЪЗЛОЖИТЕЛЯТ** не носи отговорност, произтичаща от искове или жалби, вследствие нарушения на нормативни изисквания от страна на **ИЗПЪЛНИТЕЛЯ,** неговите служители, лица подчинени на неговите служители, или в резултат на нарушение правата на трети лица.

**Чл.15.4.**Страните се освобождават от санкции за неизпълнение на задълженията си по този договор, ако причините са предизвикани от непреодолима сила по смисъла на чл.306 от ТЗ (Търговския закон). Страната, която се позовава на непреодолима сила е длъжна да представи на другата страна документи, които да доказват това и да уведоми другата страна в срок до 7 (седем) дни след настъпване на такива обстоятелства със Сертификат от БТПП.

**ХVІ. КОНФЛИКТ НА ИНТЕРЕСИ И КОДЕКС ЗА ЕТИЧНО ПОВЕДЕНИЕ**

 **Чл.16.1.ИЗПЪЛНИТЕЛЯТ** е длъжен да уведоми незабавно **ВЪЗЛОЖИТЕЛЯ** за всеки конфликт на интереси, който се появи по време на изпълнение на договора, или е налице неспазване клаузите за етично поведение.

 **Чл.16.2.ИЗПЪЛНИТЕЛЯТ** трябва да предприеме всички необходими мерки, за да предотврати или прекрати всяка ситуация, която може да компрометира независимото и обективно изпълнение на договора.

 **Чл.16.3.ИЗПЪЛНИТЕЛЯТ** се задължава да смени незабавно всеки свой служител, участващ в изпълнението на договора, ако попадне в ситуация, която може да доведе до конфликт на интереси или е изложен на такава ситуация.

 **Чл.16.4.ИЗПЪЛНИТЕЛЯТ** трябва да действа във всеки един момент лоялно и безпристрастно в съответствие с правилата и/или кодекса за етично поведение, както и да спазва подобаваща дискретност.

 **Чл.16.5.ИЗПЪЛНИТЕЛЯТ** трябва да се въздържа от всякакви публични изявления във връзка с изпълнението на договора, направени без предварително писмено съгласие на **ВЪЗЛОЖИТЕЛЯ**, както и да се ангажира с дейност, която влиза в разрез със задълженията му по настоящия договор.

**Чл.16.6.ИЗПЪЛНИТЕЛЯТ** и неговите служители трябва да запазят професионална тайна по време на изпълнение на договора, както и след приключването му. Те не трябва да ползват в ущърб на **ВЪЗЛОЖИТЕЛЯ**, информацията която им е била предоставена и която е резултат от проучванията, тестовете и изследванията, проведени по време на и за целите на изпълнение на договора.

**ХVІІ. ПРЕКРАТЯВАНЕ НА ДОГОВОРА. НЕУСТОЙКИ**

 **Чл.17.1.** Действието на настоящият договор се прекратява:

 а)с изпълнението на предмета на договора;

 б)по взаимно съгласие на страните, изразено писмено;

**Чл.17.2.** **ВЪЗЛОЖИТЕЛЯТ** може да прекрати действието на настоящият договор:

а) с двуседмично писмено предизвестие при повторно и следващо неизпълнение на което и да е от задълженията на **ИЗПЪЛНИТЕЛЯ,** визирани в договора;

 б)едностранно, при извършване на СМР на по-високи цени от посочените в Ценовото предложение на **ИЗПЪЛНИТЕЛЯ**. В този случай **ИЗПЪЛНИТЕЛЯТ** дължи неустойка в размер на 30 % от стойността на договора;

 в) когато **ИЗПЪЛНИТЕЛЯТ** изпадне в несъстоятелност.

 **Чл.17.3.ИЗПЪЛНИТЕЛЯТ** дължи неустойка в размер на 20 % от стойността на договора, при прекратяване на договора на основание чл.17.2.,б. „а”.

 **Чл.17.4.** При едностранно прекратяване на договора от страна на **ИЗПЪЛНИТЕЛЯ** преди завършването на възложените СМР, той заплаща неустойка, в размер на 30 % от общата стойност на договора, с включен ДДС.

 **Чл.17.5.**В случаите по чл. 17.2, б. „в” **Възложителят** има право по всяко време да прекрати договора чрез едностранно писмено предизвестие до **Изпълнителя**. Договорът се прекратява без да се дължат обезщетения на **Изпълнителя** при условие, че прекратяването по този ред няма да препятства или затрудни упражняването на право на иск или на обезщетяване, което би възникнало след това за **Възложителя**.

 **Чл.17.6.ВЪЗЛОЖИТЕЛЯТ** има право да прекрати договора с отправяне на 10-дневно писмено предизвестие до **ИЗПЪЛНИТЕЛЯ**, в следните случаи:

1.Когато **ИЗПЪЛНИТЕЛЯТ** преотстъпи изпълнението на договора на трето лице, без изричното писмено съгласие на **ВЪЗЛОЖИТЕЛЯ**;

2.Когато **ИЗПЪЛНИТЕЛЯТ** не е започнал изпълнението на строителните и монтажни работи или е спрял хода им за повече от 10 (десет) работни дни, без да има основателна причина за това и въпреки получено писмено известие от **ВЪЗЛОЖИТЕЛЯ** да започне незабавно или да продължи работните процеси.

3. Ако стане явно, че **ИЗПЪЛНИТЕЛЯТ** ще просрочи неоснователно изпълнението на възложената работа с повече от 10 (десет) дни или няма да я извърши по уговорения начин и с нужното качество.

 **Чл.17.7.**При настъпване на условията по предходния член **ВЪЗЛОЖИТЕЛЯТ** има право да завърши сам работите или да наеме друг изпълнител да ги завърши, като в този случай разходите се поемат изцяло от **ИЗПЪЛНИТЕЛЯ** по договора.

 **Чл.17.8.**При прекратяване на договора на някое от основанията, посочени в чл. 17.6 **ИЗПЪЛНИТЕЛЯТ** носи пълна отговорност за изпълнените работи до момента на прекратяването и в рамките на договорните гаранционни срокове. В тези случаи страните подписват двустранен протокол за уреждане на финансовите отношения до момента на прекратяване на договора, като **ВЪЗЛОЖИТЕЛЯТ** заплаща на **ИЗПЪЛНИТЕЛЯ** действително извършените СМР и разходите по извършените доставки във връзка с обекта.

**Чл.17.9. Възложителят** има право да прекрати едностранно договора, ако в резултат на обстоятелства, възникнали след сключването му не е в състояние да изпълни своите задължения. В този случай **възложителят** дължи на **изпълнителя** обезщетение за претърпените вреди от сключването на договора.

**XVІІІ. УРЕЖДАНЕ НА СПОРОВЕ. ПОДСЪДНОСТ**

 **Чл.18.1.**Страните по договора ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие.

 **Чл.18.2.**При невъзможност споровете да бъдат решени по пътя на договарянето, те подлежат на разрешаване по съдебен ред.

 **Чл.18.3.**Компетентен съд е българския съд.

**ХІХ. ДРУГИ УСЛОВИЯ**

 **Чл.19.1.** Договорът се сключва при условие, че е представена гаранция за доброто му изпълнение в пълно съответствие с договореното и документи от съответните компетентни органи, удостоверяващи липсата на обстоятелствата по чл. 47 от ЗОП, които са приложими за настоящата поръчка.

 **Чл.19.2.**Договорът влиза в сила от датата на подписването му.

**Чл.19.3.** Настоящият договор може да бъде изменян от страните по него. При изменение и/или допълнение в настоящият договор, то става неразделна част от него и е валидно, единствено ако е извършено в писмена форма, подписана от страните.

**Чл.19.4.**Всички уведомления, съобщения, указания и др., които се предават между страните, се изпращат писмено по пощата с обратна разписка, по факс, електронна поща на посочените адреси с последващо потвърждение.

**Чл.19.5.**Всяка от страните по договора е длъжна да уведоми другата страна при промяна на банковата си сметка, адрес на кореспонденция или друга регистрация в срок до 5 (пет) дни от промяната.

 **Чл.19.6.**Неразделна част от договора са следните приложения:

1. Техническа спецификация (Приложение 1);

2. Ценово предложение на **ИЗПЪЛНИТЕЛЯ** (Приложения 2).

3. Заверено копие на застраховка за професионална отговорност в строителството по чл.171 ЗУТ.

 **Чл.19.7.** За случаи, неуредени с разпоредбите на настоящия договор и приложенията към него, се прилагат Търговския закон, Закона за задълженията и договорите и Закона за обществените поръчки.

 **Чл.19.8.**При промяна в нормативната уредба, засягаща настоящия договор и водеща до противоречие с клаузите му, последните се привеждат в съответствие с нормативните промени.

 **Чл.19.9.** Настоящият Договор и Приложенията към него се сключи в два еднообразни екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ**.

**ВЪЗЛОЖИТЕЛ: ИЗПЪЛНИТЕЛ:**

**Община Карнобат** ..........................………..………………..

Седалище: **Република България** Седалище: ………….........................…..

гр. Карнобат, общ. Карнобат ..................................................................

бул. „България” № 12**,** ул. «...........................................» № ........

БУЛСТАТ: 000057026 ЕИК: ……….......................................….

тeл. ................................. тел. …………....................…...................

факс: .............................. факс: ........................................................

е-mail:.............................. е-mail:.......................................................

IBAN: .................................................. IBAN: …………………….................…..

BIC:..................................................... BIC:…………..............….......................

банка: ................................................ банка: ………..................................….…

**ВЪЗЛОЖИТЕЛ:** ............................... **ИЗПЪЛНИТЕЛ:** .................................

/……………………/ /…………………./

**Гл. счетоводител:** ................................

 / ……………………/

**Съгласувано с юрист**: ..............................

 /............................../